CELEX: 32015R0629
Language: hu
Date: 2015-04-22 00:00:00
Title: A Bizottság (EU) 2015/629 végrehajtási rendelete (2015. április 22.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Finocchiona [OFJ])

23.4.2015   
            
            
               HU
            
            
               Az Európai Unió Hivatalos Lapja
            
            
               L 104/6
            
         A BIZOTTSÁG (EU) 2015/629 VÉGREHAJTÁSI RENDELETE
   (2015. április 22.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Finocchiona [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 15. cikke (1) bekezdésére és 52. cikke (2) bekezdésére,
   mivel:
   
               (1)
            
            
               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában
                   (2) Olaszország kérelmét a „Finocchiona” elnevezés bejegyzésére.
            
         
               (2)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a „Finocchiona” elnevezést be kell jegyezni,
            
         
               (3)
            
            
               Az elnevezés bejegyzése iránti kérelmet tartalmazó 2013. június 27-i levelükben az olasz hatóságok jelezték a Bizottságnak, hogy az alábbi, Olaszország területén, de az érintett földrajzi területen kívül eső székhellyel rendelkező vállalatok jogszerűen forgalmazták a „Finocchiona” elnevezést viselő terméket, öt éve jogszerűen használják ezt az elnevezést, továbbá ezt a kérdést megvizsgálták a nemzeti kifogásolási eljárás során: Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia-Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) és Italia Alimentari Spa korábban Industria Bussetana Insaccati Suini Spa (Settecani di Castelvetro di Modena). A fent megnevezett vállalatok megfelelnek tehát az 1151/2012/EU rendelet 15. cikke (1) bekezdésében foglalt feltételeknek, és a bejegyzést követő átmeneti időszakban jogszerűen használhatják az elnevezést.
            
         
               (4)
            
            
               Mivel ezek a vállalatok teljesítik az 1151/2012/EU rendelet 15. cikke (1) bekezdésében foglalt feltételeket, öt évig tartó átmeneti időszakra engedélyezni kell számukra a „Finocchiona” elnevezés használatát.
            
         
               (5)
            
            
               Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,
            
         ELFOGADTA EZT A RENDELETET:
   1. cikk
   A „Finocchiona” (OFJ) elnevezés bejegyzésre kerül
   Az első albekezdésben említett elnevezés egy, a 668/2014/EU bizottsági végrehajtási rendelet (3) XI. mellékletének 1.2. osztályába – Húsipari termékek (főzve, sózva, füstölve stb.) – tartozó terméket azonosít.
   2. cikk
   A Negrini Salumi S.A.S. (Renazzo di Cento Ferrara), a Portalupi Salumi (Torino), a Salumificio Pedrazzoli Spa (San Giovanni del Dosso – Mantova), a Levoni Spa (Castellucchio – Mantova), a Cesare Fiorucci Spa (Pomezia-Roma), a Renzini Spa (Umbertide – Perugia), az Agricola Italiana Alimentare Spa (San Martino Buon Albergo – Verona), a Salumificio Subalpino Spa (Diano d'Alba – Cuneo) és az Italia Alimentari Spa korábban Industria Bussetana Insaccati Suini Spa (Settecani di Castelvetro di Modena) vállalatok e rendelet hatálybalépésétől számított öt éves átmeneti időszak során továbbra is használhatják a „Finocchiona” (OFJ) elnevezést.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2012.12.14., 1. o.
   
   
      (2)  HL C 155., 2014.5.23., 5. o.
   
   
      (3)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).